கேள்வி: சுகன்யா (நடிகை) - திரையுலக அனுபவம் பற்றி விளக்கவும்.
பதில்: * இவரது ஆர்த்தி தேவி என்ற இயற்பெயரை இவர் நடித்த முதல் திரைப்படமான புது நெல்லு புது நாத்து திரைப்படத்திலிருந்து இயக்குநர் பாரதிராஜாவால் சுகன்யா என்று பெயர் மாற்றம் செய்யப்பட்டு திரையுலகில் நுழைந்தார். சுகன்யா தமிழ், மலையாளம், கன்னடம், தெலுங்கு உள்ளிட்ட மொழி திரைப்படங்களில் சுமார் 15 ஆண்டுகளாகப் பணியாற்றி வருகிறார். * இவர் திரைக்கு வருவதற்கு முன்பு பொதிகை தொலைக்காட்சியில் பெப்சி நிகழ்ச்சி ஒன்றை தொகுத்து வழங்கினார். அதன் பிறகு சன் டி.வி யில் அந்த நிகழ்ச்சியை உமா தொகுத்து வழங்கினார். இவர் அழகு மற்றும் திருப்பதி திருக்குடை திருவிழா என்னும் இரு பக்தி ஆல்பங்களை தொகுத்து வெளியிட்டுள்ளார். * இவர் புது நெல்லு புது நாத்து, சின்ன கவுண்டர், திருமதி பழனிச்சாமி, செந்தமிழ் பாட்டு, உறுதிமொழி (திரைப்படம்), சின்ன மாப்ளே, சின்ன ஜமீன், வால்டர் வெற்றிவேல், உடன் பிறப்பு (திரைப்படம்), மகாநதி (திரைப்படம்), கேப்டன் (திரைப்படம்), டூயட் (திரைப்படம்), இந்தியன் (திரைப்படம்), சேனாதிபதி (திரைப்படம்), மகாபிரபு (திரைப்படம்), ஞானப்பழம் (திரைப்படம்) ஆகிய திரைப்படங்களில் நடித்துள்ளார். * பின்பு இவர் தமிழ் திரையுலகில் சத்யராஜ், சரத்குமார், ரகுமான் உடன் அதிகமான திரைப்படங்களில் இணைந்து ஜோடியாக நடித்துள்ளார். * மேலும் தமிழ் திரையுலகின் முன்னணி நடிகர்களான கமலஹாசன், விஜயகாந்த், பிரபு (நடிகர்), கார்த்திக் (தமிழ் நடிகர்) போன்ற நடிகர்களுடனும் பெரும் வெற்றி திரைப்படங்களில் இணைந்து நடித்துள்ளார். * இவர் மொத்தமாக ஐந்து முறை சிறந்த நடிகைக்கான பிலிம்பேர் விருதுகள் வென்றுள்ளார். * மேலும் சுகன்யா அவர்கள் மலையாளத் திரைப்படத்துறை அதிகமாக தொடர்ந்து நடித்ததாலும் அதே போல் கடவுள் வேடம் ஏற்று நடித்ததாலுமே இவருக்கு ஒரு காலகட்டத்தில் திரையுலகில் நடிப்பு குறைந்ததற்கு காரணம் என்று கூறப்படுகிறது. * பின்னர் திரைப்பட பாடலில் சுகன்யா வாயசைத்து பாடும் பொழுது பின்னணி பாடகி சுவர்ணலதா குரல் மிகவும் பொருந்தி போய் சுகன்யாவே பாடுவதை போல் அமைந்திருக்கும்.